open-index/open-wikipedia-markdown huggingface dataset:
Βέζελ

To **Βέζελ** (γερμανικά: *Wesel*) είναι πόλη στη Βόρεια Ρηνανία-Βεστφαλία, στη δυτική Γερμανία. Το 2021 είχε 60.688 κατοίκους. Η πόλη είναι έδρα του Κράιζ Βέζελ. Είναι κτισμένη στη συμβολή του Ρήνου με τον Λίππε.

Το Βέζελ, παλαιότερα γνωστό ως Λιππεμύντε, ήταν ένα από τα σημεία από τα οποία ο Καρλομάγνος επιχειρούσε εναντίον των ειδωλολατρών Σάξονων. Απέκτησε δικαιώματα πόλης το 1241 και άκμασε χάρις στο εμπόριο, και αν και επανειλημμένα υπόκειται στους κόμητες του Κλεφ, ήταν μέλος της Χανσεατικής Ένωσης και μέχρι το 1521 μια ελεύθερη αυτοκρατορική πόλη. Καταλήφθηκε από τους Ισπανούς το 1614, από τους Ολλανδούς το 1629, από τους Γάλλους το 1672, επίσης κατά τον Επταετή Πόλεμο και το 1805, και παραχωρήθηκε στην Πρωσία το 1814. Στις αρχές του 20ού αιώνα υπήρξε σημαντικό κέντρο για το σιτηρών, ξυλείας, αποικιακών αγαθών, καπνού κ.λπ., χάρις στο λιμάνι της. Ήταν επίσης κατασκευαστικό κέντρο για σύρματα, μολύβδινους σωλήνες και άλλα μεταλλικά είδη, τσιμέντο, ζάχαρη κ.λπ. Η πόλη υπέστη σφοδρούς βομβαρδισμούς κατά τη διάρκεια του Β΄ΠΠ, οι οποίοι κατέστρεψαν το 97% της πόλης πριν αυτή καταληφθεί από τους συμμάχους στις 24 Μαρτίου 1945.

Αξιοθέατα της πόλης περιλαμβάνουν την οχυρωμένη ακρόπολη (το μεγαλύτερο τμήμα των τειχών της πόλης κατεδαφίστηκε το 1890), το αποκατεστημένο δημαρχείο της πόλης (κτίστηκε αρχικά το 1396) και ο καθεδρικός ναός του αγίου Βίλιμπρορντ.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
κατηγορία:Μέλη της Χανσεατικής Ένωσης
Κάρλος Αλοθέν

Ο **Κάρλος Αλοθέν Αρόνδο** (Σαραγόσα, 30 Δεκεμβρίου 2000) είναι Ισπανός επαγγελματίας καλαθοσφαιριστής. Με ύψος 1.94μ. αγωνίζεται ως πόιντ γκαρντ για την ισπανική Γκραν Κανάρια.

## Σταδιοδρομία
Ο Αλοθέν ξεκίνησε παίζοντας μπάσκετ σε επίπεδο νέων με τη Σαραγόσα. Έκανε την πρώτη επαγγελματική εμφάνισή του στις 30 Οκτωβρίου 2016, παίζοντας με τη Σαραγόσα σε έναν αγώνα απέναντι στην Ρεάλ Μαδρίτης. Σε ηλικία 15 ετών, ο Αλοθέν έγινε ο νεότερος πρωτοεμφανιζόμενος στο Ισπανικό Πρωτάθλημα στην ιστορία του συλλόγου, σπάζοντας το ρεκόρ του Σέρχι Γαρθία. Έγινε επίσης ο τρίτος νεότερος παίκτης στην ιστορία της 1ης Ισπανίας, πίσω από τον Άνχελ Ρεμπόλο και τον Ρίκι Ρούμπιο. Στο τέλος της περιόδου 2018-19 του Ισπανικού Πρωταθλήματος, ο Αλοθέν υπέγραψε με τη Ρεάλ Μαδρίτης, αλλά παρέμεινε δανεικός στη Σαραγόσα για μία χρονιά. Ο Αλοθέν αναδείχθηκε ο καλύτερος νεαρός παίκτης του Basketball Champions League της περίοδου 2019–20.

Στις 15 Ιουλίου 2020, εντάχθηκε στη Ρεάλ Μαδρίτης για την επόμενη αγωνιστική περίοδο. Στις 13 Φεβρουαρίου 2022, υπέστη ρήξη χιαστού στο ματς απέναντι στην Μπέτις και έχασε το υπόλοιπο της σεζόν. Μέχρι εκείνο το σημείο μέτρησε στην Ευρωλίγκα 2.7 πόντους, 1,6 ασίστ και 1.3 ριμπάουντ. Επέστρεψε στην αγωνιστική δράση στις 26 Νοεμβρίου 2023, δηλαδή 1.5 χρόνο μετά τον τραυματισμό του. Τη σεζόν 2023-24, ο Ισπανός μέτρησε 1.5 πόντους, 1.3 ριμπάουντ και 1.4 ασίστ ανά 8'48" μέσο όρο σε 12 αναμετρήσεις στην Ευρωλίγκα, ενώ σημείωσε 3.1 πόντους, 1.8 ασίστ και 1.3 ριμπάουντ ανά 11 λεπτά σε 18 παιχνίδια στο ισπανικό πρωτάθλημα.

Στις 18 Ιουνίου 2024, υπέγραψε με τη Γκραν Κανάρια μέχρι το τέλος της περιόδου 2025-26. Στις 24 Ιανουαρίου 2025, η Γκραν Κανάρια έκανε γνωστό πως ο  Αλοθέν υπέστη ρήξη χιαστού στο δεξί του γόνατο, μόλις τρία χρόνια μετά τον ίδιο τραυματισμό στο αριστερό του γόνατο. Μέχρι να τραυματιστεί μέτρησε 5.5 πόντους, 2.1 ριμπάουντ και 3.1 ασίστ σε 16 ματς στο Γιούροκαπ και 6,.9 πόντους, 2.6 ριμπάουντ και 3.1 ασίστ σε 17 αγώνες στο ισπανικό πρωτάθλημα.

## Εθνική Ομάδα
Παίζοντας με την εθνική Ισπανίας, ο Αλοθέν κατέκτησε το χρυσό στο Ευρωπαϊκό Πρωτάθλημα Καλαθοσφαίρισης Παίδων της FIBA του 2016, έχοντας κατά μέσο όρο 9.9 πόντους, 6.4 ασίστ (πρώτος στην διοργάνωση), 2 κλεψίματα και 2.3 ριμπάουντ. Νωρίτερα εκείνη τη χρονιά είχε παίξει επίσης στο Παγκόσμιο Πρωτάθλημα Καλαθοσφαίρισης Εφήβων της FIBA του 2016 στη γενέτειρά του,  Σαραγόσα, τερματίζοντας τέταρτος. Τον Φεβρουάριο του 2019, ο Αλοθέν έκανε την πρώτη εμφάνισή του για την εθνική ομάδα ανδρών της Ισπανίας.

## Τίτλοι-Διακρίσεις

### Συλλογικοί

#### [[Ρεάλ Μαδρίτης]]

* Ευρωλίγκα (2023)
* 2x Πρωτάθλημα Ισπανίας (2022, 2024)
* Κύπελλο Ισπανίας (2024)
* 4x Σούπερ Καπ Ισπανίας (2020, 2021, 2022, 2023)

### Ατομικοί

* 2x Καλύτερος νέος παίκτης στο Πρωτάθλημα Ισπανίας (2019, 2020)
* 2x Καλύτερη ομάδα νέων παικτών στο Πρωτάθλημα Ισπανίας (2019, 2020)
* Καλύτερος νέος παίκτης στο Μπάσκετμπολ Τσάμπιονς Λιγκ (2020)

## Βιβλιογραφικές αναφορές

## Εξωτερικοί σύνδεσμοι
* Προφίλ στο Ισπανικό Πρωτάθλημα

Κατηγορία:Καλαθοσφαιριστές Ρεάλ Μαδρίτης
Κατηγορία:Πόιντ γκαρντ
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπάσκετ Σαραγόσα
Ντιπ

[thumb|right|255px|Σούσι εμβαπτίζεται σε [σάλτσα σόγιας.]]
Το λεγόμενο **ντιπ** (από το αγγλικό *dip* = εμβαπτίζω, έμβαμμα) ή «σάλτσα βουτήματος»  είναι συνηθισμένο άρτυμα για πολλά είδη φαγητού. Τα ντιπ(ς) χρησιμεύουν στο να προσθέτουν γεύση ή υφή σε ένα απλό συνήθως φαγητό, όπως είναι η πίτα (ψωμί), άλλα προϊόντα που βασίζονται στη ζύμη, τα κράκερ, ωμά λαχανικά, καρποί, θαλασσινά, μικρά τεμάχια κρέατος ή τυριού, τσιπς (πατατάκια ή τσιπς τορτίγιας), φαλάφελ και κάποιες φορές ακόμα και ολόκληρα σάντουιτς στην περίπτωση του *au jus*. Αντίθετα με άλλες σάλτσες, αντί για την προσθήκη της σάλτσας στο φαγητό, το φαγητό εμβαπτίζεται μέσα στη σάλτσα.

Τα ντιπ καταναλώνονται συνήθως με τύπους φαγητού όπως η τροφή σε τεμάχια που τρώγεται με τα δάκτυλα και τα ορεκτικά. Τα παχύρρευστα ντιπ, που βασίζονται στην κρέμα γάλακτος, το γιαούρτι, τη μαγιονέζα, τα μαλακό (κρεμώδη) τυριά ή τα λιωμένα φασόλια, αποτελούν συνοδευτικό των αμερικανικών ορεκτικών και είναι πιο λεπτόρρευστα από ό,τι τα αλείμματα, τα οποία μπορούν να αραιωθούν και να γίνουν ντιπ.

Τα ντιπ σε διάφορες μορφές τους καταναλώνονται σε όλο τον κόσμο, ενώ και χρονικώς οι άνθρωποι χρησιμοποιούν σάλτσες για εμβάπτιση επί χιλιάδες χρόνια.

## Μερικά ντιπ
(με ελληνική αλφαβητική σειρά)

* Άιβαρ
* Βαλσάμικο ξίδι
* Σκορδοβούτυρο (*beurre à la bourguignonne*)
* Γάρος (το αρχαίο ντιπ του ελληνορρωμαϊκού κόσμου)
* Γλυκόξινη σάλτσα
* Γουακαμόλε
* Κέτσαπ
* Κέτσαπ μπανάνας
* Σάλτσα κοκτέιλ (για γαρίδες)
* Μαγιονέζα, η βάση πολλών ντιπ και από μόνη της ντιπ για κρύο κοτόπουλο, λαχανικά, τηγανιτές πατάτες, θαλασσινά
* Μαρινάρα
* Μέλι
* Μέντα (σάλτσα)
* Μουστάρδα
* Μουχαμάρα
* Μπαμπά γκανούς
* Μπάνια κάουντα
* Σάλτσα μπάρμπεκιου
* Ναμ τσιμ, ταϊλανδικό ντιπ
* Σάλτσα τυριού για Νάτσος
* Ντρέσινγκ του ράντσου
* Nước chấm, ντιπ του Βιετνάμ
* Ξινή κρέμα
* Σάλτσα πάπιας (ή «πορτοκαλί σάλτσα»)
* Ρεμουλάντ
* Ρομέσκο ή ρουμέσκου (καταλανικό ντιπ ντομάτας)
* Σάλτσα σόγιας
* Σαμπάλ
* Σατσίβι
* Σιράτσα
* Σμέτανα
* Υγρή σοκολάτα (μορφή «φοντύ»)
* Ντιπ σπανακιού
* Ταραμοσαλάτα
* Σάλτσα ταρτάρ
* Τεντσούγιου, ιαπωνικό για τεμπούρα
* Τζατζίκι
* Τκεμαλί
* Τσίλι κον κέσο
* Τσιμιτσούρι
* Τυρί πιμέντο
* Τυροκαυτερή
* Φοντύ
* Χούμους
* Σάλτσα από Χρένο

## Δείτε επίσης
* Πελτές
* Άρτυμα

## Παραπομπές



Ντιπ
Ντιπ
Νήσος Ντίσκο

Η **Νήσος Ντίσκο** ή **Κεκερταρσουάκ** (δαν. *Diskoøen*, γροιλ. *Qeqertarsuaq*) είναι το δεύτερο μεγαλύτερο νησί της αυτόνομης περιοχής της Γροιλανδίας μετά την ίδια τη Γροιλανδία, ευρισκόμενο κοντά στη δυτική ακτή της, στον Κόλπο του Μπάφιν. Η έκτασή του είναι 8.578 τετραγωνικά χιλιόμετρα, δηλαδή είναι μεγαλύτερο από την Κρήτη και ένα από τα 85 μεγαλύτερα νησιά της Γης. Η τοπική ονομασία «Κεκερταρσουάκ» σημαίνει ακριβώς «μεγάλο νησί» (*qeqertaq* = νησί), αλλά χρησιμοποιείται και για άλλα νησιά. Ο μόνιμος πληθυσμός του είναι 1.100 άνθρωποι, όλοι Ινουίτ («Εσκιμώοι»).

## Γεωγραφία
Το κέντρο της Νήσου Ντίσκο βρίσκεται σε γεωγραφικές συντεταγμένες 69°45΄ Βόρειο πλάτος και 53°30΄ Δυτικό μήκος. Το μήκος της νήσου είναι περίπου 160 χιλιόμετρα και όλο σχεδόν το έδαφός της είναι υπερυψωμένο, με μέσο υψόμετρο πάνω από την επιφάνεια της θάλασσας 975 μέτρα και μέγιστο 1.919 μέτρα (κορυφή Πυραμίντεν). Το μοναδικό λιμάνι είναι το Κεκερταρσουάκ (ομώνυμο του νησιού και ο ένας από τους μόλις δύο οικισμούς του), ευρισκόμενο στη νότια ακτή της νήσου, όπου καταλήγει η κοιλάδα Μπλόσεντάλεν.

Το νησί χωρίζεται από τη Χερσόνησο Νούσουακ στα βορειοανατολικά από το Στενο Σούλορσουάκ. Στα νότια της νήσου απλώνεται ο Κόλπος του Ντίσκο, μέρος του μεγάλου Κόλπου του Μπάφιν.

Η Νήσος Ντίσκο υπάγεται στον νέο Δήμο Κεκερταλίκ, που δημιουργήθηκε το 2018.

## Ιστορία
Ο Έρικ ο Ερυθρός πραγματοποίησε την πρώτη καταγεγραμμένη επίσκεψη στη νήσο, κάποιες ημέρες μεταξύ του 982 και το 985 μ.Χ.. Το νησί χρησίμευε ως βάση για το θερινό κυνήγι και ψάρεμα Νορμανδών (Βίκινγκ) εποικιστών.

## Γεωλογία
[thumb|Αυτοφυής [σίδηρος από τη Νήσο Ντίσκο (διαστάσεις: 4,9 x 2,9 x 1,5 cm)]]
Τα αποθέματα ορυκτών, η ανακάλυψη απολιθωμάτων και οι γεωλογικοί σχηματισμοί καθιστούν την περιοχή πιο ενδιαφέρουσα. Μεταξύ των ενδιαφερόντων γεωλογικών χαρακτηριστικών είναι ο αυτοφυής σίδηρος που βρίσκεται στο νησί: Μια συμπαγής μάζα 20 τόνων από σίδηρο και σεμεντίτη (κοενίτη) έχει ανευρεθεί στην Ντίσκο. Υπάρχουν λίγα μόνο μέρη της Γης όπου συναντάται αυτοφυής σίδηρος που δεν έχει εξωγήινη προέλευση, δεν προέρχεται δηλαδή από σιδηρομετεωρίτη.

Στη Νήσο Ντίσκο υπάρχουν πολυάριθμες θερμές πηγές και το μικροσκοπικό ζώο λιμνογναθία (*Limnognathia*), το μοναδικό γνωστό της συνομοταξίας του, ανακαλύφθηκε σε μία από αυτές, την Ισούνγκουα.

## Βιοποικιλότητα
Αρκετές μελέτες της πανίδας του θαλάσσιου βυθού δείχνουν μεγάλη ενδιάμεση ποικιλομορφία της ζωής στις ακτές της Νήσου Ντίσκο. Για παράδειγμα, το είδος γαστρότριχου *[[Diuronotus aspetos]]* έχει ανακαλυφθεί στην Ιτέρντλα και στο Κιγκντλουγκσάιτσουτ και μέχρι σήμερα έχει αναφερθεί η παρουσία του μόνο στη Νήσο Ντίσκο. Συνοδεύεται από μια πλούσια ποικιλομορφία άλλων γαστρότριχων, όπως το είδος *[[Chaetonotus atrox]]* και είδη των γενών *[[Halichaetonotus]]*, *[[Mesodasys]]*, *[[Paradasys]]*, *[[Tetranchyroderma]]*, *[[Thaumastoderma]]* και *[[Turbanella]]*.

## Παραπομπές


Ντισκο
Σπαρκς (πόλη)

Το **Σπαρκς** (αγγλ. *Sparks*) είναι η πέμπτη μεγαλύτερη σε πληθυσμό πόλη της πολιτείας Νεβάδα στις  ΗΠΑ. Βρίσκεται κοντά στο δυτικό σύνορο της πολιτείας, στην Κομητεία Γουάσοου, πολύ κοντά στην πόλη Ρίνο, με την οποία είναι ενωμένο οικιστικά. Στην απογραφή του 2020 το Σπαρκς είχε 108.445 κατοίκους, μια αύξηση κατά 14,5% σε σχέση με την προηγούμενη απογραφή. Πήρε το όνομά της από τον Τζων Σπαρκς, τον δέκατο κυβερνήτη της Νεβάδα (από το 1903 έως το 1908).

## Ιστορία
Ο εποικισμός της περιοχής του Σπαρκς άρχισε στις αρχές της δεκαετίας του 1850 και ο πληθυσμός παρέμεινε μικρός μέχρι το 1904, οπότε η σιδηροδρομική εταιρεία «Southern Pacific» κατασκεύασε εγκαταστάσεις εκεί. Το 1902 η εταιρεία είχε αγοράσει ένα μεγάλο κομμάτι γης εκεί κοντά και έδωσε σε καθένα που ήθελε να εγκατασταθεί εκεί ένα οικόπεδο 15 μ. επί 43 μ. για το ποσό του ενός δολαρίου. Επίσης προσφέρθηκε να κάνει τη μετακόμιση από κάθε σπίτι στον τόπο των προηγούμενων εγκαταστάσέών της, το Γουάντσγουορθ δωρεάν στον νέο οικισμό. Καθώς ο πληθυσμός αυξανόταν, ιδρύθηκε μια νέα πόλη, αρχικώς με την ονομασία «Χάριμαν» (*Harriman*), από το επώνυμο του προέδρου της «Southern Pacific» E.H. Harriman, και μετονομάσθηκε σε Σπαρκς από τον Τζων Σπαρκς, τότε κυβερνήτη της Νεβάδα (από το 1903 έως το 1908).

Το Σπαρκς παρέμεινε μικρή πόλη μέχρι τη δεκαετία του 1950, οπότε η οικονομική ανάπτυξη του γειτονικού Ρίνο πυροδότησε μια εκρηκτική οικοδομική ανάπτυξη βορείως της σιδηροδρομικής γραμμής, στην περιοχή του Σπαρκς. Τη δεκαετία του 1970 η περιοχή άρχισε να γεμίζει με αποθήκες και ελαφρές βιομηχανίες. Το 1984 τελείωσε ο πύργος του Nugget Casino Resort, που ήταν το πρώτο υψηλό κτήριο και καζίνο στο Σπαρκς.

## Γεωγραφία
Το Σπαρκς ειναι κτισμένο σε μέσο υψόμετρο 1.345 μέτρα πάνω από την επιφάνεια της θάλασσας, σε γεωγραφικές συντεταγμένες 39°32΄ Βόρειο πλάτος και 119°45΄ Δυτικό μήκος.

Σύμφωνα με το Γραφείο Απογραφών των ΗΠΑ, το Σπαρκς έχει συνολική έκταση 93,0 τετραγωνικά χιλιόμετρα, εκ των οποίων το 0,4 τετρ. χιλιόμετρο (ποσοστό 0,47%) καλύπτεται από νερό. Τα νερά από τις λιγοστές αλλά ραγδαίες βροχοπτώσεις στην πόλη διοχετεύονται στον ποταμό Τράκη (*Truckee River*), ο οποίος χύνεται στη Λίμνη Πύραμιντ (*Pyramid Lake*).

Η πόλη εξυπηρετείται από το κοντινο Διεθνές Αεροδρόμιο Ρίνο-Τάχο.

### Κλίμα
Η πόλη έχει ημίξηρο ηπειρωτικό κλίμα ή κλίμα «ψυχρής ερήμου», με μεγάλο ημερήσιο εύρος θερμοκρασιών, ιδίως κατά το θέρος. Η μέση ετήσια βροχόπτωση είναι 211 χιλιοστόμετρα, με πιο βροχερούς μήνες τον Δεκέμβριο και τον Ιανουάριο, και η μέση ετήσια χιονόπτωση είναι 180 χιλιοστόμετρα. Η μέγιστη θερμοκρασία που καταγράφηκε μετά το 1988 είναι 42°C στις 11 Ιουλίου 2002 και η ελάχιστη στην ίδια περίοδο είναι −28°C στις 4 Φεβρουαρίου 2001. 

## Παραπομπές


## Βιβλιογραφία
* Joyce M. Cox: *Sparks*, σειρά «Images of America», Arcadia Publishing, 2017
* Sparks Centennial History Book committee: *History of Sparks: Centennial Edition* (2004)

## Εξωτερικοί σύνδεσμοι
* Επίσημος ιστότοπος

Σπαρκς
Λιτλ Σαν Σαλβαντόρ

thumb|right|285px|Χάρτης που δείχνει την κεντρική θέση του Λιτλ Σαν Σαλβαντόρ στο Αρχιπέλαγος των Μπαχαμών.
Η **Νήσος Λιτλ Σαν Σαλβαντόρ**, δηλαδή το **Μικρό Σαν Σαλβαντόρ** (αγγλ. *Little San Salvador Island*), είναι ένα από τα περίπου 700 νησιά που συναποτελούν το αρχιπέλαγος-χώρα Μπαχάμες. Είναι γνωστό και ως **Χαφ Μουν Κη** (*Half Moon Cay* = Κη του Μισοφέγγαρου), ονομασία όμως που δημιουργεί σύγχυση με το (πολύ μικρότερο) *Half Moon Caye*, που βρίσκεται στη Μπελίζ.

Το Λιτλ Σαν Σαλβαντόρ έχει έκταση 9,7 τετραγωνικά χιλιόμετρα, μήκος 8,5 χιλιόμετρα, και είναι ιδιωτικό νησί: Ανήκει στην αμερικανοβρετανική εταιρεία «Carnival», που το χρησιμοποιεί ως τόπο διαλείμματος για τους πελάτες των κρουαζιερόπλοιων της στο ενδιάμεσο μιας κρουαζιέρας στην ευρύτερη περιοχή. Προτού αγορασθεί από την «Carnival» τον Δεκέμβριο του 1996 για μόλις 6 εκατομμύρια δολάρια (δια της θυγατρικής της, Holland America Line), το νησί ανήκε στην αμερικανική Norwegian Cruise Line.

Το νησί βρίσκεται σε γεωγραφικές συντεταγμένες 24°34΄ Βόρειο πλάτος και 75°57΄ Δυτικό μήκος, περίπου στο μέσο της αποστάσεως ανάμεσα στα νησιά Ιλιούθερα και Κατ Άιλαντ, και διοικητικώς ανήκει στο Διαμέρισμα του Κατ Άιλαντ. Επίσης απέχει περί τα εκατό μίλια νοτιοανατολικά από την πρωτεύουσα της χώρας, το Νάσσαου. Η εταιρεία έχει «αναπτύξει» περίπου 200 στρέμματα, δηλαδή το 2,1 % της συνολικής εκτάσεως του νησιού, έχοντας δηλώσει ότι θα διατηρήσει όσο το δυνατό περισσότερο ενδιαίτημα για την άγρια ζωή. Το Λιτλ Σαν Σαλβαντόρ είναι σημαντικός τόπος φωλιάσματος για άγριες χήνες, αγριόπαπιες και άλλα πουλιά. Το νησί δεν έχει προκυμαία με βαθύ νερό, οπότε οι επιβάτες των κρουαζιερόπλοιων πρέπει να επιβιβάζονται σε καΐκια ή στα εφόλκια του πλοίου προκειμένου να αποβιβασθούν στο νησί ή να επιστρέψουν στο πλοίο.

Οι δραστηριότητες που προσφέρει το νησί περιλαμβάνουν την κολύμβηση, τις αυτόνομες καταδύσεις (*Scuba*) ή τις καταδύσεις με απλή μάσκα (*snorkeling*), το τζετ σκι, την ποδηλασία, το ψάρεμα από βάρκα, το παρασκί, βαρκάδες με βάρκες με γυάλινο πάτο και τους περιπάτους στη φύση. Επίσης μπορεί κάποιος να ενοικιάσει καταμαράν, μικρές ιστιοφόρες λέμβους, ιστιοσανίδες ή καγιάκ. Υπάρχουν γήπεδα πετοσφαίρισης και καλαθοσφαίρισης, ενώ οι φιλοξενούμενοι μπορούν να κάνουν και ιππασία.

## Παραπομπές


Κατηγορία:Νησιά των Μπαχαμών
Κατηγορία:Ιδιωτικά νησιά
Κόλπος Γέρας

thumb|Δορυφορική εικόνα της Λέσβου. Ο Κόλπος Γέρας είναι ο κλειστός κόλπος κάτω δεξιά.
Ο **Κόλπος [της] Γέρας** είναι ο ένας από τους δύο μεγάλους κόλπους της νήσου Λέσβου, που διαμορφώνουν το χαρακτηριστικό σχήμα της (ο άλλος και μεγαλύτερος είναι ο Κόλπος Καλλονής).

Ο Κόλπος Γέρας βρίσκεται στο νοτιοανατολικό μέρος της Λέσβου και έχει επιφάνεια 42 τετραγωνικά χιλιόμετρα. Ο κόλπος έχει πολύ στενή είσοδο-στόμιο, και όχι τελείως ευθύγραμμη, ώστε όποιος πλέει στο εσωτερικό του έχει την εντύπωση ότι βρίσκεται μέσα σε μια λίμνη. Στο στενότερο σημείο του το στόμιο του κόλπου έχει πλάτος μόλις 280 μέτρα, ενώ μέσα ο κόλπος έχει πλάτος έως και 5,5 χιλιόμετρα. Το συνολικό μήκος του Κόλπου της Γέρας, από την αρχή του στομίου (το οποίο «φρουρείται» από δύο βραχονησίδες, τον Καλόγερο και το Βρωμονήσι) μέχρι τον μυχό είναι 14,5 χιλιόμετρα ή 7,7 ναυτικά μίλια, με μεγάλο άξονα σε διεύθυνση βορειοδυτικά-νοτιοανατολικά. Ο βυθός του χαρακτηρίζεται από λεπτά φύκια και μεγάλη συγκέντρωση πλαγκτού. Από την αρχαιότητα μέχρι σήμερα ο Κόλπος της Γέρας είναι γνωστός για τα νόστιμα οστρακοειδή που διαθέτει, όπως οι καλόγνωμες και τα κυδώνια. Λέγεται ότι οι αρχαίοι Ρωμαίοι μετέφεραν τέτοια θαλασσινά από τη Γέρα προκειμένου να εμπλουτίσουν με αυτά τα γεύματα των αυτοκρατόρων τους.

Κατά μήκος τμήματος των ακτών του έχουν σχηματισθεί υφάλμυρα έλη. Γενικώς η δυτική ακτή είναι πεδινή, σχηματίζοντας τη μικρή πεδιάδα της Γέρας, όπου βρίσκονται τα (σχετικώς μεγάλα σε πληθυσμό και κοντά το ένα στο άλλο) «χωριά της Γέρας». Κατά την αρχαιότητα στη θέση του χωριού Χαλατσές (= χαλάσματα, ερείπια) υπήρχε παραθαλάσσια πόλη, η Ιερά, που ερειπώθηκε από μεγάλο σεισμό κατά τον 1ο αιώνα μ.Χ.. Σύμφωνα με μία εκδοχή σε παραφθορά του ονόματός της οφείλεται η ονομασία του κόλπου «Γέρα». Στον ισθμό πλάτους τριών χιλιομέτρων που σχηματίζεται ανάμεσα στην ανατολική ακτή του κόλπου και την ανατολική ακτή της Λέσβου είναι κτισμένη η πρωτεύουσα της νήσου και ολόκληρης της Περιφέρειας Βορείου Αιγαίου, η Μυτιλήνη.

Ο Κόλπος της Γέρας είναι κατάλληλος ως αγκυροβόλιο πολεμικών σκαφών και κατά τον Α΄ Παγκόσμιο Πόλεμο χρησίμευσε ως μία από τις βάσεις των συμμαχικών ναυτικών δυνάμεων της Μεσογείου.

* Ο Κόλπος της Γέρας είχε δώσει το όνομά του στον «Καποδιστριακό» Δήμο Γέρας (1999-2010).

## Παραπομπές


## Πηγές
* Νέλη Σιγάλα (επιμ.): *Λέσβος - ένας πλήρης ταξιδιωτικός οδηγός*, εκδ. EXPLORER, Δεκέμβριος 2007
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 9, σελ. 417

Γερας
Εθνική Βιβλιοθήκη της Λιβύης

Η **Εθνική Βιβλιοθήκη της Λιβύης** (αραβικά: دار الكتب الوطنيى) είναι η δημόσια κεντρική βιβλιοθήκη και το εθνικό αρχείο της Λιβύης, με έδρα την  Βεγγάζη. Η βιβλιοθήκη διαθέτει συλλογή 150.000 τόμων. 

Η Βιβλιοθήκη ιδρύθηκε το 1972. Η συλλογή της περιλαμβάνει βιβλία και επιστημονικές δημοσιεύσεις, διατριβές και τοπικές εφημερίδες. Διαθέτει επίσης σπάνια βιβλία και εκθέσεις που δημοσιεύτηκαν από διάφορες κυβερνητικές υπηρεσίες της Λιβύης, καθώς και αρχειακό υλικό που χρονολογείται από πολλές δεκαετίες.

Κατά τη διάρκεια του εμφυλίου πολέμου στη Λιβύη, η βιβλιοθήκη καταλήφθηκε το 2017 από τον λιβυκό στρατό που ήταν πιστός στη  κυβέρνηση. Η ενέργεια αυτή ήταν μέρος της επίθεσης της κυβέρνησης κατά των πολιτοφυλακών στην περιοχή.

## Δείτε επίσης
* Κατάλογος μεγαλύτερων βιβλιοθηκών
* Κατάλογος Εθνικών Βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Λι
Κατηγορία:Βιβλιοθήκες στη Λιβύη
Πέζι Ικαρίας

Το **Πέζι** είναι μικρός οικισμός της Ικαρίας στο Βόρειο Αιγαίο.

## Γενικά στοιχεία
Το Πέζι βρίσκεται στο νότιο τμήμα του νησιού και είναι κτισμένο στις νοτιοδυτικές πλαγιές του όρους Μέλισσα σε υψόμετρο 780 μέτρα. Απέχει περίπου 60 χιλιόμετρα Δ.-ΝΔ. από τον Άγιο Κήρυκο, 31 χιλιόμετρα ΝΔ. από τον Εύδηλο και 16 χιλιόμετρα Β.-ΒΑ. από το Καρκινάγρι. Έχει χαρακτηριστεί παραδοσιακός οικισμός από το 1978.

Αναφέρεται επίσημα το 1918 στο ΦΕΚ 204Α - 21/09/1918 να προσαρτάται στην τότε κοινότητα Αμάλου. Σύμφωνα με το Πρόγραμμα «Καλλικράτης» μαζί με το Άμαλο, τους Βουδαντάδες, τον Κάλαμο, το Καρκινάγρι, τη Λαγκάδα και το Τράπαλο αποτελούν την κοινότητα Καρκιναγρίου που υπάγεται στη δημοτική ενότητα Ραχών του Δήμου Ευδήλου. Σύμφωνα με την απογραφή 2021 απογράφησαν 13 κάτοικοι ενώ με την απογραφή του 2011 ήταν 5.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Κεβίν Μαγιέρ

Ο **Κεβίν Μαγιέρ** (Γαλλικά: Kevin Mayer, [kevin majɛʁ], γεννήθηκε 10 Φεβρουαρίου 1992) είναι Γάλλος αθλητής του στίβου. Είναι δύο φορές παγκόσμιος πρωταθλητής (2017, 2022), δύο φορές αργυρός Ολυμπιονίκης (2016 στο Ρίο ντε Τζανέιρο και 2021 στο Τόκιο) και κάτοχος του παγκόσμιου ρεκόρ στο δέκαθλο.

## Καριέρα

Παιδί παλαιών πρωταθλητών επέδειξε χάρισμα για γρήγορη απόκτηση τεχνικών δεξιοτήτων και το 2008 σε ηλικία μόλις 16 ετών, άφησε την ιδιαίτερη πατρίδα του για να πάει στο Μονπελιέ και σε λιγότερο από ένα χρόνο στέφθηκε παγκόσμιος πρωταθλητής U18 στο όκταθλο. Τον επόμενο χρόνο  εξασφάλισε τον παγκόσμιο τίτλο του δεκάθλου U20 και 12 μήνες αργότερα στέφθηκε πρωταθλητής Ευρώπης νέων.

Σε ηλικία 20 ετών πέτυχε ατομικό ρεκόρ με 8.447 βαθμούς στις Βρυξέλλες, ένα μήνα πριν από τους Ολυμπιακούς Αγώνες του Λονδίνου 2012 έχοντας προσδοκίες ότι θα μπορούσε να κερδίσει ένα μετάλλιο στο ντεμπούτο του στους Ολυμπιακούς Αγώνες. Ωστόσο, τερμάτισε στη 15η θέση. Στις 14 Σεπτεμβρίου 2018 στο Ταλάνς της Γαλλίας σημείωσε νέο παγκόσμιο ρεκόρ με 9.126 βαθμούς.

## Παραπομπές


## Εξωτερικοί σύνδεσμοι
* Kevin MAYER

Κατηγορία:Δεκαθλητές
Κατηγορία:Γάλλοι αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Αργυροί Ολυμπιονίκες του στίβου 
Κατηγορία:Γάλλοι Ολυμπιονίκες
Erato (δισκογραφική εταιρεία)

Η **Erato** είναι δισκογραφική εταιρεία που ιδρύθηκε το 1953 ως **Disques Erato** από τον Φιλίπ Λουρί με σκοπό να προωθήσει την γαλλική κλασική μουσική. Ο Λουρί ήταν επικεφαλής των μουσικών εκδόσεων Costallat. Οι πρώτες του κυκλοφορίες στη Γαλλία έλαβαν άδεια από τον Σύλλογο Χάιντν της Βοστώνης και δημοσίευσε την πρώτη του κυκλοφορία τον Ιανουάριο του 1953: το Te Deum του Μαρκ-Αντουάν Σαρπαντιέ.

Ο Μισέλ Γκαρσίν έγινε καλλιτεχνικός διευθυντής και παραγωγός της εταιρείας δημιουργώντας έναν κατάλογο με σύγχρονους Γάλλους καλλιτέχνες που περιλαμβάνει συνθέτες όπως ο Ανρί Ντετιλιέ και μουσικούς σαν τον Ζαν-Φρανσουά Παγιάρ, την Μαρί-Κλερ Αλέν, το Μορίς Αντρέ, τον Ζαν-Πιέρ Ραμπάλ και τη Λιλί Λασκίν.

## Αξιόλογες ηχογραφήσεις
H Erato κυκλοφόρησε τις πρώτες ηχογραφήσεις των κάτωθι έργων:

* Τα οργανικά έργα του Γιόχαν Σεμπάστιαν Μπαχ που ερμήνευσε η Μαρί-Κλερ Αλέν το 1968.
* Τα έργα του Ζαν-Μαρί Λεκλέρ που ερμήνευσε ο Ζαν-Φρανσουά Παγιάρ το 1978.
* Όλες τις σονάτες για πληκτροφόρα όργανα του Ντομένικο Σκαρλάττι, παιγμένες από τον Σκοτ Ρος το 1988.
* Την παγκόσμια πρεμιέρα της 1ης Συμφωνίας του Τζον Κοριγκλιάνο από τη Συμφωνική Ορχήστρα του Σικάγου υπό τη διεύθυνση του Ντάνιελ Μπάρενμποϊμ το 1990.

## Απόκτηση από τη Warner
Η Erato διανέμονταν στις ΗΠΑ από τη RCA Red Seal για αρκετά χρόνια. Το 1992, η εταιρεία περιήλθε στην κυριότητα της Warner Music. Μερικά χρόνια αργότερα, το 1999, η Erato δημιούργησε μία θυγατρική της εταιρεία, την Detour Records. Ένα από τα πιο μεγαλεπήβολα σχέδια της εταιρείας ήταν η κυκλοφορία των καντατών του Μπαχ σε ερμηνεία του Τον Κόουπμαν, κάτι που εν τέλει δεν συνέβη, καθώς η Warner απέκτησε το 1998 την Teldec. Τελικά, ο Ολλανδός αρχιμουσικός κατάφερε να αποκτήσει τα πνευματικά δικαιώματα των ηχογραφήσεων και ολοκλήρωσε το μεγαλειώδες αυτό εγχείρημα με τη δική του δισκογραφική. Το 2001 η Warner έκλεισε την Erato.

### Αναβίωση μέσα από την Virgin Classics
Το 2013, η εταιρεία αναβίωσε εξαιτίας της εξαγοράς των εταιρειών EMI Classics και Virgin Classics από την WEA, οι οποίες συγχωνεύθηκαν αργότερα με την Warner Classics. Η Erato απορρόφησε τους καλλιτέχνες της Virgin Classics χωρίς εκείνους της EMI Classics που εντάχτηκαν στο δυναμικό της Warner Classics, αλλά δεν απέκτησε τα δικαιώματα των επωνυμιών των EMI και Virgin. Τον Οκτώβριο του ίδιου έτους, εξέχοντες καλλιτέχνες της Virgin Classics, όπως ο Αλεξάντρ Ταρό, η Ναταλί Ντεσέ, η Ντιάνα Νταμράου, ο Ρενό Καπουσόν και ο Φιλίπ Ζαρούσκι, εμφανίστηκαν σε κυκλοφορίες της Erato που η παραγωγή τους βρισκόταν ήδη σε εξέλιξη από τις Virgin Classics και EMI.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Δισκογραφικές εταιρείες κλασικής μουσικής
Fulmetal Alchemist: Brotherhood

Το **Fullmetal Alchemist Brotherhood** είναι μια ιαπωνική σειρά σόνεν άνιμε βασισμένη στο μάνγκα της Χιρόμου Αρακάουα. Είναι μια σειρά ρίμπουτ (reboot) η οποία ακολουθεί πιο πιστά την ιστορία του μάνγκα. Η σειρά αποτελείται από 64 επεισόδια. Την δημιουργία της σειράς ανέλαβε το στούντιο Bones.

## Περίληψη
Τα αδέλφια Έντουαρντ και Αλφόνς Έλρικ προσπαθούν να φέρουν στη ζωή πίσω τη νεκρή μητέρα τους. Ωστόσο το πείραμα καταλήγει σε αποτυχία με αποτέλεσμα ο Έντουαρντ να ακρωτηριαστεί κι ο Αλφόνς να χάσει το σώμα του. Μετά το τραγικό συμβάν ο Έντουαρντ πλέον έχει ένα μηχανικό χέρι κι ένα μηχανικό πόδι ενώ η ψυχή του Αλφόνς έχει συνδεθεί σε μία πανοπλία. Αφού ολοκληρώσουν την εκπαίδευση τους ο Έντουαρντ και ο Αλφόνς θα ταξιδέψουν ώστε να βρουν την περίφημη φιλοσοφική λίθο.

## Χαρακτήρες

* Edward Elric (αγγλική μεταγλώττιση: Βικ Μινιόνα)
* Alphonse Elric (αγγλική μεταγλώττιση: Μαξέι Γουάιτχεντ)
* Winry Rockbell (αγγλική μεταγλώττιση: Κέιτλιν Γκλάς)
* Roy Mustang  (αγγλική μεταγλώττιση: Τράβις Γουίλιγχαμ)

## Διαφορές από την 1η σειρά

* Στην πρώτη σειρά η Λαγνεία σκοτώθηκε από την Οργή και την Οκνηρία.Στο brotherhood ο Ρόι σκοτώνει την Λαγνεία.
* Στη 2η σειρά ο Φθόνος δεν έχει φύλο. Στην πρώτη σειρά ο Φθόνος είναι αρσενικό.
* Στο μάνγκα κι στο brotherhood ο χαρακτήρας του Ling δεν έκανε ποτέ την εμφάνιση τους στη πρώτη σειρά.
* Ο Ρόι σκοτώσε τους γονείς της Γουίνρι στη πρώτη σειρά. Στην 2η σειρά ο Σκαρ είναι αυτός που σκότωσε τους γονείς της Γουίνρι.

## Franchise
Στο franchise συμπεριλαμβάνεται μια μίνι σειρά από 4 σπέσιαλ επεισόδια όπου γίνεται επέκταση σε μερικά σημεία που έχουν να κάνουν με την ιστορία της σειράς.

Ακολούθησε η κωμική σειρά Fullmetal 4-Koma Theatre όπου παρουσιάζονται τα γεγονότα της σειράς με ένα χιουμιριστικό τρόπο.

Επιπλέον κυκλοφόρησε η ταινία Fullmetal Alchemist: The Sacred Star of Milos η οποία πέρνει θέση κατά τα γεγονότα του Fullmetal Alchemist Brotherhood.

## Σύνδεσμοι και Παρομπές

* https://en.wikipedia.org/wiki/Fullmetal_Alchemist:_Brotherhood
* https://fma.fandom.com/wiki/Fullmetal_Alchemist:_Brotherhood
* https://fma.fandom.com/wiki/Fullmetal_Alchemist_(manga)
* https://fma.fandom.com/wiki/Edward_Elric
* https://fma.fandom.com/wiki/Alphonse_Elric

Κατηγορία:Aniplex
Κατηγορία:Anime και manga σκοτεινής φαντασίας
Αρχαία Άντισσα Λέσβου

Η **Αρχαία Άντισσα** είναι οικισμός της Λέσβου. Υπάγεται στην δημοτική κοινότητα Σκαλοχωρίου, της δημοτικής ενότητας (τέως δήμου) Καλλονής, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μηθύμνης του νομού Λέσβου, στο γεωγραφικό διαμέρισμα Νήσων Αιγαίου.
*Μέχρι το 1981 ο οικισμός ονομαζόταν *Κούλοβα* (τα).
## Γεωγραφία
Η Αρχαία Άντισσα είναι πεδινός οικισμός της βορειοδυτικής Λέσβου. Βρίσκεται κοντά στη βόρεια ακτή του νησιού και στον μικρό ποταμό Βούλγαρη, ανατολικά της επαρχιακής οδού που έρχεται από την Ερεσσό και σε μέσο σταθμικό υψόμετρο 20. Απέχει 62 χλμ. περίπου ΒΔ. της Μυτιλήνης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 ως *Κούλοβα* (τα) και προσαρτήθηκε στην κοινότητα Σκαλοχωρίου της Λέσβου. Αργότερα, το ίδιο έτος, μετονομάστηκε σε *Αρχαία Άντισσα*. Με το ΦΕΚ 244Α - 04/12/1997 αποσπάστηκε από την κοινότητα Σκαλοχωρίου και προσαρτήθηκε στον δήμο Καλλονής. Με το ΦΕΚ 87Α - 07/06/2010 αποσπάστηκε από τον δήμο Καλλονής και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.
## Αξιοθέατα
*Η **αρχαία Άντισσα**, βόρεια του οικισμού στην παράκτια θέση «Οβριόκαστρο». Η Άντισσα υπήρξε πρωτεύουσα της αυτόνομης επικράτειας της Αντισσαίας και  από τις αρχαιότερες πόλεις της Λέσβου. Τα ευρήματα έδειξαν ότι πρωτοκατοικήθηκε στην ύστερη Εποχή του Χαλκού (2η π.Χ. χιλιετία). Σε κάποια χρονική στιγμή, υποτάχθηκε στην Μυτιλήνη. Το σημαντικότερο αρχαιολογικό εύρημα είναι το αψιδωτό κτήριο του 9ου π.Χ. αιώνα (17 Χ 5,5 μ., περίπου). Ακόμη σώζονται λίγα ερείπια, κυρίως τείχη λέσβιας δομής, μεγάλος αναλημματικός τοίχος, καθώς και μεγάλο κομμάτι του κυματοθραύστη σχήματος «Γ» του λιμανιού της πόλης. Επίσης, σημαντικό είναι και το αρχαίο νεκροταφείο της πόλης. 
*Το κάστρο («Οβριόκαστρο») στην θέση της Βυζαντινής καστροπολιτείας των Αγίων Θεοδώρων. Το οικοδόμημα είναι μεταγενέστερο, μεσαιωνικό, της εποχής των Γατελούζων. Το 1462, το κάστρο και ολόκληρη η Μυτιλήνη παραδόθηκε από τους Γατελούζους αμαχητί στους Τούρκους με συμβολαιογραφική πράξη.
*Το εκκλησάκι και η παραλία της Αγίας Βαρβάρας στην ίδια περιοχή
*Οι εκβολές του μικρού ποταμού Βούλγαρη, βόρεια του οικισμού
*Η παραλία «Παλαιόκαστρο», απέναντι από το «Οβριόκαστρο»

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://www.naftemporiki.gr/story/1663006/arxaia-antissa-tria-ktismata-efere-sto-fos-i-arxaiologiki-anaskafi 
*https://www.efales.gr/sight/arhaia-antissa 
*https://www.youtube.com/watch?v=CnLKhb6wGmo
*https://www.kastra.eu/castlegr.php?kastro=ovriokastro

Κατηγορία:Δήμος Δυτικής Λέσβου
Κατηγορία:Χωριά της περιφερειακής ενότητας Λέσβου
NGC 3805

Ο **[[Νέος Γενικός Κατάλογος|NGC]] 3805** είναι φακοειδής γαλαξίας ο οποίος απέχει περίπου 330 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Ουίλιαμ Χέρσελ (William Herschel) στις 25 Απριλίου 1785 και ανήκει στο σμήνος γαλαξιών του Λέοντα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
3805
36224
06642
Κατηγορία:Σμήνος του Λέοντα
+04-28-019
Πρωτάθλημα ΑΟΚΝΕΛ 2021-22

Το **Πρωτάθλημα ΑΟΚΝΕΛ 2021-22** αποτέλεσε το 45ο πρωτάθλημα του Πρωταθλήματος ΑΟΚΝΕΛ. Το πρωτάθλημα κέρδισε το  για πρώτη φορά στην ιστορία της.

## Σύστημα διεξαγωγής
Στο Πρωτάθλημα ΑΟΚΝΕΛ 2021-22 συμμετείχαν 13 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς.  

Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2021-22. Επιπρόσθετα, η πρωταθλήτρια ομάδα και οι ομάδες που τερμάτισαν στη δεύτερη και τρίτη θέση είχαν δικαίωμα συμμετοχή στο Πρωτάθλημα Ένταξης ΣΤΟΚ 2022, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη Κατηγορία ΣΤΟΚ 2022-23.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος.

## Παραπομπές


## Δείτε επίσης

* Πρωτάθλημα ΑΟΚΝΕΛ
* Κύπελλο ΑΟΚΝΕΛ 2021-22

Κατηγορία:Πρωτάθλημα ΑΟΚΝΕΛ
Κατηγορία:Εγχώρια ποδοσφαιρικά πρωταθλήματα 2021–2022
NGC 7499

Ο **[[Νέος Γενικός Κατάλογος|NGC]] 7499** είναι φακοειδής γαλαξίας χωρίς κεντρική «ράβδο» ο οποίος βρίσκεται στον αστερισμό Ιχθύες. Ανακαλύφθηκε στις 2 Σεπτεμβρίου 1864 από τον αστρονόμο Άλμπερτ Μαρτ (Albert Marth).

## Υπερκαινοφανής
Το 1986 παρατηρήθηκε στον γαλαξία αυτόν ο υπερκαινοφανής **SN 1986M**.

## Παραπομπές


## Αναφορές

Κατηγορία:Φακοειδείς γαλαξίες
Κατηγορία:Ιχθύες (αστερισμός)
7499
70608
12397
+01-59-005
NGC 3539

Ο **[[Νέος Γενικός Κατάλογος|NGC]] 3539** είναι φακοειδής γαλαξίας στον αστερισμό Μεγάλη Άρκτο. Τον ανακάλυψε τον Απρίλιο του 1831 ο αστρονόμος Τζον Χέρσελ (John Herschel) και ανήκει στο σμήνος γαλαξιών Abell 1185.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Μεγάλη Άρκτος
3539
33799
+05-26-065
Σύνδρομο Κοτάρ

μικρογραφία|210x210εσ|Jules Cotard (1840-1889)
Το **Σύνδρομο Κοτάρ** (**Cotard**), η **Σύνδρομο του ζωντανού νεκρού**, είναι σπάνια ψυχική διαταραχή που προκαλέι στο προσβεβλημένο άτομο την εσφαλμένη πεποίθηση πως έχει πάψει να υπάρχει και είναι νεκρό, πως έχει υποστεί σήψη ή έχει χάσει το αίμα και τα εσωτερικά του όργανα. Στατιστική ανάλυση σε εκατό ασθενείς έδειξε πως το 45% από αυτούς αρνούνταν την ύπαρξή τους, ενώ το 55% βίωνε την ψευδαίσθηση της αθανασίας.

Το 1880, ο Γάλλος νευρολόγος Ζυλ Κοτάρ () περιέγραψε την πάθηση ως *Le délire des négations* (Το παραλήρημα της άρνησης), ένα ψυχιατρικό σύνδρομο που ποικίλει σε σοβαρότητα. Μια ήπια περίπτωση χαρακτηρίζεται από απόγνωση και απέχθεια του ατόμου προς τον εαυτό του, ενώ μια σοβαρή περίπτωση χαρακτηρίζεται από έντονες αυταπάτες, άρνηση ύπαρξης και χρόνια ψυχιατρική κατάθλιψη.

Η υποκείμενη νευροφυσιολογία και ψυχοπαθολογία του συνδρόμου Κοτάρ μπορεί να σχετίζεται με προβλήματα εσφαλμένης ταυτοποίησης. Νευρολογικά, η αυταπάτη του Κοτάρ (άρνηση του εαυτού) πιστεύεται ότι σχετίζεται με την αυταπάτη Καπγκρά (άρνηση των οικείων προσώπων). Θεωρείται πως και οι δύο τύποι αυταπάτης προκύπτουν από νευρική αστοχία στην ατρακτοειδή περιοχή του εγκεφάλου, η οποία είναι υπεύθυνη για την αναγνώριση προσώπων, και στην αμυγδαλή, η οποία ταυτίζει διάφορα συναισθήματα με ένα αναγνωρισμένο πρόσωπο.

Η υπόθεση της «Μαντμαζέλ Χ» αφορά την περίπτωση μιας γυναίκας που αρνούνταν την ύπαρξη οργάνων του σώματός της (σωματοπαραφρένεια) και την ανάγκη της για τροφή. Ισχυρίστηκε πως ήταν καταδικασμένη σε αιώνια κόλαση και, ως εκ τούτου, δεν μπορούσε να πεθάνει με φυσικό τρόπο. Η ασθενής κατέληξε από ασιτία.

## Παραπομπές



Κατηγορία:Παραληρηματικές διαταραχές
Μίντεν

To **Μίντεν** (γερμανικά: *Minden*) είναι πόλη στη βορειοανατολική Βόρεια Ρηνανία-Βεστφαλία, στη Γερμανία. Το 2021 είχε 81.857 κατοίκους. Η πόλη είναι έδρα του Κράιζ Μίντεν-Λύμπεκε. Είναι κτισμένη στις όχθες του ποταμού Βέζερ, ανάμεσα στο Μπίλεφελντ και το Αννόβερο. Περίπου 5 χιλιόμετρα νότια του Μίντεν, βρίσκεται η *Πόρτα Βεστφάλικα*, ένα πέρασμα στο οποίο ο Βέζερ περνάει μέσα από λόφους. Το κανάλι Μίττελαντ διέρχεται μέσα από την πόλη, πάνω σε υδατογέφυρα.

Το Μίντεν έγινε έδρα επισκόπου από τον Καρλομάγνο και στη συνέχεια έγινε ακμάζον μέλος της Χανσεατικής Ένωσης. Τον 13ο αιώνα περιβαλλόταν με τείχη. Το Μίντεν υιοθέτησε την Μεταρρύθμιση και έτσι τέθηκε υπό στρατιωτική κατοχή και πλήρωσε πρόστιμο. Το Μίντεν κατά τη διάρκεια του Τριακονταετή Πόλεμο κατακτήθηκε αρχικά από τον καθολικό αυτοκρατορικό στρατό, αλλά το 1634 το κατέλαβαν οι προτεστάντες Σουηδοί. Το 1648, με τη συνθήκη της Βεστφαλίας, η επισκοπή μετατράπηκε σε κοσμικό πριγκιπάτο υπό το Μαργραβιάτο του Βραδεμβούργου. Κατά τη διάρκεια του Επταετή Πολέμου διεξήχθη στο Μίντεν μάχη μεταξύ του Αγγλοσυμμαχικού στρατού που διοικούσε ο δούκας Φερδινάνδος του Μπράνσγουικ και των Γάλλων υπό τον Στρατάρχη Κουτάντ, ο τελευταίος ηττήθηκε. Από το 1807 έως το 1814, το Μίντεν περιλαμβανόταν στο βασίλειο της Βεστφαλίας και τον τελευταίο χρόνο πέρασε στην Πρωσία. Μετά τον Α΄ΠΠ στην πόλη παρέμεινε σταθμευμένη φρουρά. Η πόλη βομβαρδίστηκε κατά τη διάρκεια του Β΄ΠΠ, με αποτέλεσμα να καταστραφούν το 13% των κτιρίων της.

Ο πύργος του καθεδρικού ναού που χρονολογείται από τον 11ο αιώνα. Ο ναός ανεγέρθηκε στα τέλη του 13ου αιώνα και η χορωδία το 1377–1379. Ανάμεσα στα κύρια οικοδομήματα είναι η παλιά εκκλησία του Αγίου Μαρτίνου, το δημαρχείο, με γοτθική πρόσοψη, τα νομικά δικαστήρια και τα κυβερνητικά γραφεία, κτισμένα, όπως πολλά από τα άλλα κτίρια, από έναν περίεργο καφέ ψαμμίτη με φλέβες που βρέθηκε στην περιοχή. Στους παλιούς στρατώνες λειτουργεί μουσείο πρωσικής ιστορίας, ενώ στη πόλη λειτουργούν επίσης μουσείο καφέ, σιδηροδρομικό μουσείο και το ιστορικό, λαογραφικό και πολιτιστικό μουσείο του Μίντεν.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
κατηγορία:Μέλη της Χανσεατικής Ένωσης
NGC 3550

Ο **[[Νέος Γενικός Κατάλογος|NGC]] 3550** είναι φακοειδής γαλαξίας στον αστερισμό Μεγάλη Άρκτο. Ανακαλύφθηκε στις 11 Απριλίου 1785 από τον αστρονόμο Ουίλιαμ Χέρσελ και είναι ένας από τους λαμπρότερους γαλαξίες του σμήνους Abell 1185.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Μεγάλη Άρκτος
3550
33927
06214
Αστεροσκοπείο Πεντέλης

Το **Αστεροσκοπείο Πεντέλης** είναι ερευνητικό κέντρο και αστεροσκοπείο, το οποίο βρίσκεται στο Πεντελικό Όρος στην Αττική. Ιδρύθηκε το 1958 και αποτελεί μέρος του Εθνικού Αστεροσκοπείου Αθηνών.

## Πληροφορίες
Το Αστεροσκοπείο βρίσκεται στον λόφο «Κουφός» στο Πεντελικό Όρος, σε υψόμετρο 500μ., κοντά στην συνοικία της Νέας Πεντέλης. Η πρόσβαση στο σημείο είναι δυνατή μόνο μέσω αυτοκινήτου.

Το Αστεροσκοπείο στεγάζει το διοπτρικό τηλεσκόπιο Thomas Cooke διαμέτρου 63 εκ., που κατασκευάστηκε το 1869 για τον Newall. Το 1890 έγινε δωρεά στο αστεροσκοπείο του Πανεπιστημίου του Κέιμπριτζ, όπου έμεινε μέχρι τα μέσα του 20ου αιώνα, όπου η διοίκηση του Πανεπιστημίου αποφάσισε να το κάνει εκ νέου δωρεά σε όποιο αστεροσκοπείο ενδιαφερόταν. Το Εθνικό Αστεροσκοπείο Αθηνών αποδέχτηκε τη δωρεά το 1955, και το 1957, το τηλεσκόπιο αποσυναρμολογήθηκε και μεταφέρθηκε με πλοίο στον Πειραιά. Το τηλεσκόπιο Newall εγκαταστάθηκε το 1958 στον ήδη υπάρχοντα από το 1937 Αστρονομικό Σταθμό Πεντέλης, όπου ειδικά γι' αυτό κατασκευάστηκε ένα κτίριο εξ ολοκλήρου από πεντελικό μάρμαρο. Το κτίριο είναι ελληνικής κατασκευής, ενώ το δάπεδο του είναι κινητό, ώστε να διευκολύνετε η πρόσβαση στο τηλεσκόπιο χωρίς την χρήση σκάλας. Το τηλεσκόπιο πλέον δεν χρησιμοποιείτε για επιστημονικές έρευνες.

Από το 1995 στεγάζεται στο αστεροσκοπείο το κέντρο επισκεπτών του Ινστιτούτου Αστρονομίας, Αστροφυσικής, Διαστημικών Εφαρμογών και Τηλεπισκόπησης. Στο κέντρο, έχουν ξεναγηθεί πάνω από 200.000 επισκέπτες από όλη την Ελλάδα και το εξωτερικό. Το βασικό μέλημα του Κέντρου Επισκεπτών είναι η διάχυση αστρονομικών γνώσεων προς το ευρύ κοινό, και ειδικά στους νέους και η πληροφόρηση για τα επιτεύγματα και τις ανακαλύψεις της Αστρονομίας. Ο σκοπός αυτός επιτυγχάνεται με την οργάνωση σεμιναρίων, διαλέξεων και με νυχτερινές παρατηρήσεις με το τηλεσκόπιο Newall. Ακόμα, το Κέντρο παράγει ταινίες αστρονομικού περιεχομένου, οι οποίες παρουσιάζονται στους επισκέπτες σε ειδικά διαμορφωμένη αίθουσα του αστεροσκοπείου.
κέντρο|μικρογραφία|208x208εσ|Ο λόφος Κουφού όπου βρίσκεται το Αστεροσκοπείο.

## Παραπομπές


## Εξωτερικοί σύνδεσμοι

* Αστεροσκοπείο Πεντέλης-τηλεσκόπιο Newall

Κατηγορία:Πεντέλη
Πεντελη
Κατηγορία:Ερευνητικά κέντρα στην Ελλάδα
Εθνική Βιβλιοθήκη των Νήσων Κουκ

Η **Εθνική Βιβλιοθήκη των Νήσων Κουκ** είναι μια εθνική βιβλιοθήκη που λειτουργεί από το 1993 στην Αβαρούα στο νησί Ραροτόνγκα στις Νήσους Κουκ. Το κτίριο, το οποίο άνοιξε το 1993, στεγάζει επίσης μουσείο, αμφιθέατρο και διάφορα υπουργεία.

## Ιστορία
Τον Νοέμβριο του 1990, το Συμβούλιο Υπουργών ενέκρινε το σχέδιο για την κατασκευή του Εθνικού Πολιτιστικού Κέντρου Τζόφρει Χένρι (Te Puna Korero). Οι εργασίες κατασκευής ξεκίνησαν τον Σεπτέμβριο του 1991. Ολοκληρώθηκε το 1992 και η τελετή εγκαινίων πραγματοποιήθηκε στις 14 Οκτωβρίου με τη συμμετοχή με τη συμμετοχή του Τζόφρει Χένρι, της Μάργκαρετ Μακέα Καρίκα Αρίκι και της Μακέα Νούι Τερεμοάνα Αρίκι. Συγκροτήματα του Εθνικού Πολιτιστικού Κέντρου (Puna Korero): Runanga Pakau (Εθνικό Μουσείο), Runanga Puka (Εθνική Βιβλιοθήκη), Runanga Akamou Korero (Εθνικά Αρχεία) και Are Karioi Nui (Εθνικό Αμφιθέατρο).

Η Εθνική Βιβλιοθήκη αποτελεί τμήμα του Υπουργείου Πολιτιστικής Ανάπτυξης (Tauranga Vananga), το οποίο ιδρύθηκε το 1990. Ιδρύθηκε το 1992, αλλά άρχισε να λειτουργεί μόλις το 1993. Αρχικά, οι συλλογές του αποτελούνταν από 10.000 τόμους. Εκτός από πολύτιμες και σπάνιες συλλογές, συλλέγει έργα μυθοπλασίας, καθώς λειτουργεί και ως δημόσια βιβλιοθήκη. Η συλλογή παρεμποδίζεται από την έλλειψη νομικών κανονισμών κατάθεσης και την ανάγκη διατήρησης συλλογών που είναι εκτεθειμένες σε φθορές σε υγρά και θερμά κλίματα .

## Δείτε επίσης
* Κατάλογος μεγαλύτερων βιβλιοθηκών
* Κατάλογος Εθνικών Βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Κ
Κατηγορία:Βιβλιοθήκες των νησιών Κουκ
Ντορόν Λάιντνερ

Ο **Ντορόν Λάιντνερ** () (γενν. 26 Απριλίου 2002) είναι Ισραηλινός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την Ελβετική Ζυρίχη ως δανεικός απ' τον Ολυμπιακό.

## Σταδιοδρομία σε συλλόγους
Ο Λάιντνερ προβιβάστηκε στην πρώτη ομάδα της Χάποελ Τελ Αβίβ τη σεζόν 2019-20.

Στις 29 Ιουλίου 2022, ο Λάιντνερ υπέγραψε τετραετές συμβόλαιο με τον Ολυμπιακό, με κόστος μεταγραφής στα 2 εκατομμύρια ευρώ.

## Εθνική ομάδα
Ο Λάιντνερ έχει αγωνιστεί στις «μικρές» εθνικές Ισραήλ Κ18 και Κ21.

Έκανε το ντεμπούτο του με την Εθνική Ισραήλ στην ισοπαλία με 2–2 εναντίον της Ισλανδίας για το Πρωτάθλημα Εθνών ΟΥΕΦΑ στις 2 Ιουνίου 2022.

## Προσωπική ζωή
Ο Λάιντνερ γεννήθηκε στη Ρισόν Λε Ζιόν του Ισραήλ, σε οικογένεια εβραϊκής Ασκεναζί καταγωγής.

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Ισραηλινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισραήλ Κ18
Κατηγορία:Ποδοσφαιριστές Εθνικής Ισραήλ Κ21
Κατηγορία:Ποδοσφαιριστές Εθνικής Ισραήλ
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Ολυμπιακού Πειραιώς
Κατηγορία:Ξένοι ποδοσφαιριστές στην Ελλάδα
Κατηγορία:Ισραηλινοί ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Αούστρια Βιέννης
Γκότα

Η **Γκότα** (γερμανικά: *Gotha*) είναι πόλη στη Θουριγγία, στην κεντρική Γερμανία. Το 2021 είχε 45.099 κατοίκους. Η πόλη είναι έδρα του Κράιζ Γκότα. Βρίσκεται περίπου 20 χιλιόμετρα δυτικά της Ερφούρτης, βόρεια του Δρυμού της Θουριγγίας.

## Ιστορικά στοιχεία
Η Γκότα υπήρχε ως χωριό την εποχή του Καρλομάγνου. Το 930 ο Γοτθάρδος, άββας του Χέρσφελντ την περιτείχησε. Η Γκότα άκμασε χάρις στη θέση της πάνω σε δύο σημαντικούς εμπορικούς δρόμους. Ήταν γνωστή ως πόλη ήδη από το 1200, οπότε και περιήλθε στην κατοχή των αρχόντων της Θουριγγίας. Μετά την εξαφάνιση αυτού του οίκου, η Γκότα περιήλθε στην κατοχή των εκλεκτόρων της Σαξονίας και αργότερα στους Ερνεστίνους δούκες. Μετά τη μάχη του Μύλμπεργκ το 1547 το κάστρο του Γκριμενστάιν καταστράφηκε εν μέρει, αλλά αποκαταστάθηκε ξανά το 1554. 

Το 1567 η πόλη αφαιρέθηκε από τον δούκα Ιωάννη-Φρειδερίκο από τον εκλέκτορα Αύγουστο της Σαξονίας. Μετά το θάνατο των γιων του Ιωάννη Φρειδερίκου, περιήλθε στην κατοχή του Δούκα Ερνέστου του Ευσεβή, του ιδρυτή της γραμμής των δούκων της Γκότα. Με την εξαφάνιση αυτής της οικογένειας το δουκάτο ενώθηκε το 1825 μαζί με το δουκάτο του Κόμπουργκ και η Γκότα αποτελούσε σε εναλλαγή με το Κόμπουργκ έδρα του δουκάτου Σαξονίας-Κόμπουργκ&Γκότα. Η πόλη αποτελούσε σημαντικό βιομηχανικό κέντρο, παράγοντας μηχανήματα, εργαλεία, είδη ένδυσης, μουσικά όργανα, καπνό, ζάχαρη, λουκάνικα και πορσελάνη. Το 1949 η πόλη έγινε τμήμα της Ανατολικής Γερμανίας, μέχρι το 1990.

## Σημεία ενδιαφέροντος
Το κύριο αξιοθέατο της πόλης είναι το κάστρο Φρίντριχσταϊν. Η κατασκευή του ξεκίνησε το 1643 και ολοκληρώθηκε το 1654, καταλαμβάνοντας τη θέση του παλιού φρουρίου Γκρίμενσταϊν. Είναι ένα τεράστιο τετράγωνο κτίριο που πλαισιώνεται με δύο πτέρυγες με πύργους. Ο χώρος σήμερα στεγάζει μουσεία και το θέατρο Έκχοφ, στο διατηρείται εν λειτουργία ο αρχικός του εξοπλισμός, του 17ου αιώνα. Απέναντι από το κάστρο βρίσκεται το δουκικό μουσείο. 

Άλλα αξιοθέατα της πόλης περιλαμβάνουν την εκκλησία της Αγίας Μαργαρίτας με όμορφη πύλη και ψηλό πύργο, που χρονολογείται από τον 12ο αιώνα, κάηκε δύο φορές και ξαναχτίστηκε στη σημερινή της μορφή το 1652, την εκκλησία του Αυγουστινιανού μοναστηριού, το παλαιό δημαρχείο, του 11ου αιώνα, τα κτίρια του δουκικού νομοθετικού σώματος, η παλιά κατοικία του ζωγράφου Λούκας Κράναχ, ο δουκικός στάβλος και το μουσείο ασφαλίσεων, μια σημαντική βιομηχανία της πόλης.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Θουριγγίας
Συνταγματικό δημοψήφισμα στην Τυνησία 2022

Στις 25 Ιουλίου 2022 διεξήχθη **συνταγματικό δημοψήφισμα στην [[Τυνησία]]**.  

Οι εκλογείς κλήθηκαν να απαντήσουν στην ερώτηση: «*Εγκρίνετε το σχέδιο του νέου συντάγματος για τη δημοκρατία της Τυνησίας*;» με ΝΑΙ ή ΌΧΙ.

Η προσέλευση στην ψηφοφορία ήταν χαμηλή, καθώς η αντιπολίτευση έχει μποϊκοτάρει το δημοψήφισμα. Το σχέδιο του συντάγματος προτάθηκε από τον Πρόεδρο Καΐς Σαγιέντ και ήταν αναμενόμενο ότι θα εγκριθεί. Πριν από έναν χρόνο ακριβώς, στις 25 Ιουλίου 2021, ο Καΐς Σαγιέντ διέλυσε τη Συνέλευση των Αντιπροσώπων του Λαού και δύο μήνες μετά κατέλυσε το Σύνταγμα του 2014. Με το νέο σύνταγμα ενισχύεται η εξουσία του Προέδρου, περιορίζεται η εξουσία της Συνέλευσης των Αντιπροσώπων του Λαού και θεσπίζεται μία δεύτερη βουλή, το Συμβούλιο Περιφερειών και Επαρχιών.

Εγκρίθηκε με το 94,60% των ψήφων. Προβλέπεται ότι στις 17 Δεκεμβρίου 2022 θα διεξαχθούν βουλευτικές εκλογές. 

## Τι αλλάζει με το νέο Σύνταγμα
Το νέο Σύνταγμα είναι εμπνευσμένο από την Τυνησιακή επανάσταση του 2011 και υποστηρίζει τη μετάβαση του πολιτεύματος στην Τυνησία από υβριδική κοινοβουλευτική δημοκρατία σε προεδρική.

*  Η εξουσία του Προέδρου αυξάνεται. Η θητεία του Προέδρου παραμένει ανανεώσιμη για μία φορά, δηλαδή κανείς δεν μπορεί να διατελέσει πάνω από δύο θητείες ως Πρόεδρος. Οι έχοντες διπλή ιθαγένεια δεν θα μπορούν να είναι υποψήφιοι για Πρόεδροι.
* Ο Πρωθυπουργός διορίζεται από τον Πρόεδρο, και παρουσιάζει την πρότασή του για σχηματισμό κυβέρνησης. Δεν χρειάζεται πια έγκριση από την πλειοψηφία των μελών της Συνέλευσης για να εγκριθεί η κυβέρνηση.
* Η εξουσία της Συνέλευσης των Αντιπροσώπων του Λαού περιορίζεται, όπως και οι ασυλίες των μελών και η δυνατότητα δυσπιστίας στην κυβέρνηση η μομφής του Προέδρου. 
* Θεσπίζεται μία δεύτερη βουλή, το Συμβούλιο Περιφερειών και Επαρχιών, τα μέλη της οποίας θα εκλέγονται έμμεσα από τα μέλη των περιφερειακών και επαρχιακών συνελεύσεων.
* Το Συνταγματικό Δικαστήριο παραμένει ως ισχυρό σώμα, αλλά ο αριθμός των μελών του μειώνεται σε 9. Το Ανώτατο Δικαστικό Συμβούλιο έχει διαλυθεί και έχει αντικατασταθεί από ένα προσωρινό σώμα δικαστών. Με προεδρικά διατάγματα ο Πρόεδρος διορίζει και απολύει δικαστές.
* Οι τρεις μορφές της εξουσίας, η νομοθετική, η εκτελεστική και η δικαστική, παραμένουν διακριτές. Η «δικαστική αρχή» αναφέρεται πλέον ως «δικαστική λειτουργία».Οι δικαστές χάνουν το δικαίωμα να απεργήσουν.

## Αποτελέσματα

## Παραπομπές


Τυνησια
2022 δημοψ